b'\n_START_ARTICLE_\nHugh Laurie\n_START_SECTION_\nBiografija\n_START_PARAGRAPH_\nJames Hugh Calum Laurie gim\xc4\x97 1959 m. bir\xc5\xbeelio 11 d. Oksforde Anglijoje. Jis yra jauniausias i\xc5\xa1 keturi\xc5\xb3 vaik\xc5\xb3. Televizoriaus j\xc5\xb3 namuose nebuvo, bet ir be jo pagalbos Hugh tur\xc4\x97jo talent\xc4\x85 linksminti kitus. B\xc5\xabdamas 9 met\xc5\xb3, mokykloje laim\xc4\x97jo dramos \xc5\xbeanro apdovanojim\xc4\x85. Jis nor\xc4\x97jo sekti savo t\xc4\x97vo, irkluotojo, p\xc4\x97domis, bet d\xc4\x97l mononukleoz\xc4\x97s priepuolio tur\xc4\x97jo mesti \xc5\xa1\xc4\xaf sport\xc4\x85. Kadangi, beveik negal\xc4\x97jo sportuoti, jis pasuko aktoriaus keliu \xc4\xafsiliedamas \xc4\xaf garsi\xc4\x85 student\xc5\xb3 trup\xc4\x99 Futlaitso teatre. Prie\xc5\xa1 baigiant \xc5\xa1\xc4\xaf teatr\xc4\x85, Hugh, kartu su trupe, buvo pakviestas vaidinti Edinburgo alternatyviojo teatro festivalyje, kuriame trup\xc4\x97 laim\xc4\x97jo Perrier\xe2\x80\x99o komedijos apdovanojim\xc4\x85. Po s\xc4\x97kmingo pasirodymo, trup\xc4\x97 buvo pakviesta vaidinti Vest Endo teatre, bei pritaikyti pasirodym\xc4\x85 televizijai, kuris buvo parodytas 1982 m. Hugh su keletu kit\xc5\xb3 bendrakursi\xc5\xb3 buvo pakviesti vaidinti trump\xc5\xb3, komedijos \xc5\xbeanro vaizdeli\xc5\xb3 laidoje "Alfresco", bei epizodiniuose pasirodymuose situacij\xc5\xb3 komedijoje "The Young Ones". Pirm\xc4\x85 kart\xc4\x85 Hugh Laurie JAV ekranuose pasirod\xc4\x97 1985 m., dramoje "Plenty" suvaidin\xc4\x99s antraeiliame vaidmenyje. 1987 m. jis pasirod\xc4\x97 komedijoje "The Secret Policeman\'s Third Ball", bei Rovano Atkinsono filme "Blackadder The Third", suvaidindamas ne\xc4\xaftik\xc4\x97tinai kvail\xc4\x85 karali\xc5\xb3 D\xc5\xbeord\xc5\xbe\xc4\x85 4-\xc4\x85j\xc4\xaf. 1989 m. Jis susituok\xc4\x97 su Jo Green, su kuria gyvena iki dabar ir turi 3 vaikus - 2 s\xc5\xabnus ir dukter\xc4\xaf. Taip pat tais metais jis gavo vaidmen\xc4\xaf dramoje "Stapless", kol v\xc4\x97l prisijung\xc4\x97 prie Rovano Atkinsono filme "Blackadder Goes Forth", kuriame suvaidino nei\xc5\xa1man\xc4\x97l\xc4\xaf leitenant\xc4\x85. 1995 m. Hugh su draugu Stephen\xe2\x80\x99u Fry suk\xc5\xabr\xc4\x97 savo trump\xc5\xb3, komedijos \xc5\xbeanro laid\xc4\x85 \xe2\x80\x9eA Bit of Fry and Laurie\xe2\x80\x9c, kuri\xc4\x85 BBC transliavo nuo 1989\xe2\x80\x931995 m. Nuo 1993\xe2\x80\x931995 m. vaidino komedijos \xc5\xbeanro laidoje "Jeeves and Wooster"._NEWLINE_Nuo 1992 m. Hugh Laurie prad\xc4\x97jo periodi\xc5\xa1kai vaidinti filmuose. 1992 m. Hugh vaidino filme "Peter\'s Friends". 1995 m. jis vaidino filme "Sense and Sensibility", o 1996 m. suvaidino filme "101 Dalmantinas", vien\xc4\x85 i\xc5\xa1 Cruellos De Vil pakalik\xc5\xb3. Tais metais jis taip pat da\xc5\xbenai vaidindavo "Tracey Takes On\xe2\x80\xa6" situacij\xc5\xb3 komedijoje, bet po pirmojo sezono jis paliko laid\xc4\x85. 1997 m. filme "The Borrowers", o 1998 m. vaidino antraplan\xc4\xaf vaidmen\xc4\xaf filme "\xc5\xbdmogus su gele\xc5\xbeine kauke". 1999 m. jis vaidino \xc5\xa1eimai skirtame filme "Peliukas Stiuartas Litlis" atlikdamas t\xc4\x97vo vaidmen\xc4\xaf. 2001 m. jis vaidino biografiniame filme "Life with Judy Garland: Me and My Shadows". 2002 m. vaidino komedijose "Maybe Baby" ir situacij\xc5\xb3 komedijoje "Fortysomething". 2004 m. jis vaidino draminiame filme "Flight of the Phoenix". 2004 m. jis tapo pagrindiniu serialo "Daktaras Hausas" veik\xc4\x97ju, u\xc5\xbe kur\xc4\xaf 2006 ir 2007 m. gavo Auksin\xc4\xaf gaubl\xc4\xaf u\xc5\xbe geriausi\xc4\x85 vaidyb\xc4\x85 dramos \xc5\xbeanro seriale, bei buvo numinuotas Emi geriausio aktoriaus apdovanojimu 2005, 2006 ir 2007 m., Jis buvo \xc4\xaftrauktas \xc4\xaf 2012 Gineso rekord\xc5\xb3 knyg\xc4\x85 kaip geriausiai apmokamas (700 000 $ per serij\xc4\x85 seriale "Daktaras Hausas") TV dramos aktorius. 2009 \xc4\xafgarsino daktar\xc4\x85 tarakon\xc4\x85 filme "Monstrai prie\xc5\xa1 ateivius". 2011 metais \xc4\xafgarsino pon\xc4\x85 triu\xc5\xa1\xc4\xaf animaciniame filme "op" bei vaidino Deivid\xc4\x85 Valing\xc4\x85 filme "The oranges"._NEWLINE_2010 met\xc5\xb3 liepos 26 buvo paskelbta, kad Hugh i\xc5\xa1leis bliuzo album\xc4\x85. Albumas pavadintas "Let them talk" \xc5\xa0is albumas i\xc5\xa1leistas 2011 baland\xc5\xbeio 18.'